Uz pomoć pročitajte igrokaz Dan planeta Zemlje (preuzeto sa stranice Naklada Bombon, autorice Josipe Franjić Radulović)

**DAN PLANETA ZEMLJE – IGROKAZ**

**MALI OBLAK:**

TATA! ČUO SAM DA DANAS

SVOJ DAN SLAVI,

OVAJ LIJEPI

NAŠ PLANET PLAVI.

**TATA OBLAK:**

O, DA! ALI NIJE ON SAMO

PLAVE BOJE,

POGLEDAJ GA SA SVIH

STRANA BOLJE.

**MALI OBLAK:**

SADA KADA GA GLEDAM

MOŽDA JE ZELENI VIŠE,

ALI MI SE ČINI

KAO DA JEDVA DIŠE.

**TATA OBLAK:**

PUNO LJUDI DANAS

ZA NJEGA NE MARI,

PA PO NJEMU BACAJU

RAZNE OTPADNE STVARI.

**MALI OBLAK:**

VIDIM DA ŠUMSKE STAZICE

NISU VIŠE ČISTE,

A I LIJEPE RIJEKE

SVE SU MANJE BISTRE.

**TATA OBLAK:**

O, MALI MOJ

SIGURNO NIJE DOBAR ZNAK

KADA JE OKO NAS

TAKO ZAGUŠLJIV ZRAK.

**MALI OBLAK:**

A ZAŠTO LJUDI NE ČUVAJU

SVOJ PLANET I JEDINI DOM?

A TAKO JE PREKRASAN

U SVAKOM KUTKU SVOM.

**TATA OBLAK:**

LJUDI JURE I ŽURE

SVAKODNEVNO POGNUTIH GLAVA.

**MALI OBLAK**

I NE VIDE DA OKO NJIH POSTOJI

PRIRODNA LJEPOTA PRAVA.

**TATA OBLAK:**

ONI BI TREBALI SAV OTPAD

PAŽLJIVO SORTIRATI,

I SVE ŠTO SE MOŽE

MOGLI BI RECIKLIRATI.

**MALI OBLAK:**

I MOGLI BI UMJESTO

PROIZVODNJE SMEĆA,

SADITI VIŠE ZELENIH SADNICA,

DRVEĆA I CVIJEĆA.

**TATA OBLAK:**

NADAJMO SE DA ĆE BITI

UBUDUĆE TAKO,

JER BITI DOBAR S PRIRODOM

ZAPRAVO JE LAKO.

**MALI OBLAK:**

ZA PLANET TREBA BRINUTI SVAKI DAN,

A NE SAMO KADA MU JE ROĐENDAN!

Josipa Franjić Radulović

Učili smo da je IGROKAZ tekst za djecu namijenjen izvođenju na pozornici.

Podijeljen je na uloge koje izvode glumci na pozornici. Pozornica ne mora biti prava kazališna, nego pozornicu možemo napraviti i na primjer mi u školi, a vi učenici možete biti glumci.

Nakon što ste pročitali ovaj lijepi igrokaz napišite njegov naslov u svoju bilježnicu.

Već iz samoga naslova vidimo da igrokaz govori o planetu Zemlji pa ćete to i zapisati.

Zapišite koji su likovi u priči, odnosno uloge.

Za kraj zapišite: 22. 4. DAN PLANETA ZEMLJE

i **zadnje** što je u igrokazu rekao MALI OBLAK.

Tamo gdje je znak trotočja (…) sami nadopunjavate što treba zapisati:

|  |
| --- |
| DAN PLANETA ZEMLJE  IGROKAZ GOVORI O PLANETU ZEMLJI I KAKO JE VAŽNO …  LIKOVI/ULOGE: ….  **22. TRAVNJA – DAN PLANETA ZEMLJE**  MALI OBLAK: …. |